2024. március 26-án iskolánk tornatermeiben zajlottak a járási röplabda bajnokság mérkőzései. A versenykiírás vegyes csapatok részvételével számol (3 lány és 3 fiú a pályán), ez számunkra hátrány, mert a röplabda edzéseket nagyobb számban látogató diákok bizonyos része ma nem kapta meg a lehetőséget. Sajnos évről-évre hiába jelezzük, hogy szeretnénk visszatérni a régi fiú, illetve lány csapatos lebonyolítási formához. A járási dőntőben 6 csapat mérkőzött meg a bajnoki címért. A mai teljesítményünk a 2023/2024-es tanév járási ezüst érmére volt elegendő. Köszönöm minden röplabdázónak, nem csak a mai torna résztvevőinek, a felkészülést, hogy részesei az edzéseknek, hogy mindannyian hozzájárulnak az iskolacsapat sikereihez. Bízom a további eredményes és jó hangulatú edzésekben, mert tudom, hogy a befektetett munka meghozza majd gyümölcsét.  A csapatra további megmérettetések várnak, ugyanis mi szervezzük 2024 őszén a Szlovákiai Magyar Gimnáziumok Országos Bajnokságának röplabda tornáját. Ma is csúcs volt a szurkolás. 2...3...KZG!!!